1 lo 
havde, rimeligvis samme Foraar, aflagt et Besøg ved Depotet og 
underkastet det et Eftersyn uden dog at foraarsage større Skade. 
Medens vi arbejdede med Hus og Proviant, var Capitain 
Knudsen lidt oppe i Landet for om muligt at se, hvorledes 
Isforholdene vare ved Cap Brewster. Han var her saa heldig 
at skyde en Moskusko og to Kalve. Da de tre Dyr, vi det 
foregaaende Aar havde skudt ved Cap Broer Buys, alle vare 
Tyre, var Capt. Knud se ns Jagtudbytte meget heldigt, da vi 
jo nu kunde hjembringe Exemplarer af hele Familien. Yi spiste 
Kjødet med stort Velbehag; navnlig vare de to Kalve aldeles 
fortrinlige, og da vi senere modte Krydseren «Diana», fik Chef 
og Officerer en lille resterende Prøve deraf, og de udtalte, at 
det var det bedste Kjød, de havde faaet den Sommer; thi 
hverken de eller vi kunde mærke den mindste Moskuslugt ved det. 
Da Huset var færdigt, blev Depotet bragt derind, og der 
blev tillige oplagt en lille norsk Pram, et Gevær med Ammuni¬ 
tion, nogle Slæder, Skier, Snesko o. s. v., saa at man, i Tilfælde 
af at man blev nødsaget til at falde tilbage paa dette Sted, 
vilde finde et lille Udvalg af de nødvendigste Gjenstande. 
I Varden, som vi havde rejst her forrige Aar, blev der til 
de to tidligere i en Flaske nedlagte Beretninger føjet et kort 
Referat af Expeditionens Overvintring. 
Kl. 2 om Eftermiddagen var Alt i Orden. Vi gik igjen 
ombord og stode udefter. Om Aftenen havde vi for første Gang 
Lampen tændt i Kahytten for at kunne skrive Rapporter og 
Breve. Henimod Aften løjede Vinden, og det blev Taage, saa 
vi maatte stoppe. 
Om Morgenen den 13. klarede Taagen lidt efter lidt op, 
saa at vi igjen kunde gaa an med Maskinen. Kl. Il passerede 
vi forbi Cap Brewster. Den nordlige, stejle Side af dette 
Forbjerg, der som en smal og i Forhold til det omgivende 
Land lav Ryg (c. 1000 Fod) skyder ud i Søen, var snefri og 
dannede med sine mange Hylder og Afsatser et Ynglested 
for en Mængde Alker. Disse Fugle havde imidlertid allerede 
s* 
